《题玉芝祠》
宋代·陈蒙

玉芝不见草萧萧，古柏阴廊昼寂寥。
琳馆废来余福地，名碑留在记前朝。
碧梧树老鸾飞远，华表天空鹤去遥。
惟有迎仙桥上月，夜深还自照吹箫。

作者简介：宋庆元鄞县人，字伯求。陈埙子。年十八，上书万言论国事。为太府寺主簿，入对，极言贾似道为政阙失。任淮东总领，为似道诬，贬建昌军簿。恭帝德祐初，以刑部侍郎召，不赴。